《辟疆古园歌》
清代·徐宝善

长康家贫无一椽，十载藏身万人海。袖中示我新画本，中有先人敝庐在。

九龙峰高翠入云，名园草木酣青春。参军爱客主坛坫，二泉觞咏如龙津。

拥书不殊南面王，洗耳甘作繇东邻。眼看铜驼卧荆棘，小园兰成空怆神。

百年劫火红羊换，竹瘦杉枯碝甃断。遗老犹传颜阖家，行人谁识陈陶观。

吾家遂园傍玉峰，禊饱远续兰亭踪。主斯会者尚书公，鸿胪作图写貌工。

图中一一须眉雄。吁嗟乎！卫公平泉成白地，世阀空绳隤敱裔。

尚闻铅泪泻金仙，何况区区故侯第。读君《甘州曲》，令我心烦忧。

名山君自垂千秋，鱼袋绯衣安用求，百不及君一事优。

鸱夷傥逐五湖去，我已松门营菟裘。

作者简介：安徽歙县人，字莲峰，一字廉峰。嘉庆二十五年进士，由编修改监察御史，以上疏言事仍授编修。曾主浙江乡试。性好施，受惠者甚众。有《壶园诗钞》、《汉魏五代乐府》。